Ismar Mujezinović

**Ismar Mujezinović** rođen je 17. aprila 1942. u Osijeku. Bavi se slikarstvom, literaturom, filmom. Živi i radi u Sarajevu, BiH; Lovrečici, Hrvatska i Ljubljani, Slovenija.

Primljen je na Akademiju likovnih umjetnosti na odsijeku za slikarstvo u Zagrebu 1961. Diplomirao je 1966. godine. Saradnik *Majstoske radionice Krste Hegedušića*, gdje je uspješno  učestvovao do 1969. Bio je saradnik na filmu *Bitka na Neretvi*, scenograf i kostimograf u filmovima 19 *djevojaka i mornar* i *Deveto čudo na istoku*. U Sarajevu radi na Likovnoj akademiji kao šef katedre za slikarstvo. Angažiran je u raznim oblicima likovnih djelatnosti: na filmu, teatru, dizajnu, slikarstvu i grafici. Izlaže u zemlji i inostranstvu te je  dobitnik mnogih nagrada. Napušta Akademiju likovnih umjetnosti u Sarajevu 1979. i  vraća se u status samostalnog umjetnika. Autor je olimpijskih plakata 1984.
FILMOVI: Snimio kratke igrane filmove "Crvenkapica se crveni" 15min. 2005 u kolekciji MSUB, "Sjena" 15min, 2007, "Dvojnica" 45min, 2008, "Zid" 20 min, 2009, "Makar i u tri boje." 2015, "Selfie" 2016. Dugometražni igrani/nedovršen-"Enigma" 30min, 2008, dugometražni igrani "Dim/monofobija" 112min, 2012 predstavljen u Sarajevo FF kao BiH produkcija te godine i Tuzla film festival u takmičarskoj selekciji.  Dugometražni igrani film "Ajvar" 110 minuta, 2015, dugometražni dokumentaarni film "Ismet Mujezinović-atelje" 2018.
LITERATURA: Napisao i izdao romane "Ring" 2004-objavljen 2006, "Crvenkapica se crveni" 2005-objavljen 2008, "Noć vještica" 2010-objavljen 2011, "K-15" 2011, "Naslje-đe" 2018, "Pijetao" 2018, pripovijetke "zlo.ba dobro.ba" 2017, "Zagreba.čke" 2017, "Nesnimljeni scenariji" 2005/2017 i knjigu o Ismetu Mujezinoviću- "Ismet Mujezinovic - Portret sa spomenicom" 2007-objavljena 2008. "2012 je izdao CD album sa svojom muzikom, 12 numera iz dugometražnog igranog filma "Dim/monofobija" i 2014 CD sa 12 numera za dugometražni igrani film "Ajvar".

Kulturno i društveno je aktiven u raznim periodima: kao predsjednik Udruženja likovnih umjetnika i Udruženja primijenjenih umjetnika BiH a kao predsjednik ULUBiHa počeo je sa realizacijom  projekta *Collegium artisticum*, deset ateljea za mlade članove društva, Prodajni salon za ULUPUBiH, kao i skupni atelje za *Grupo Zvono*. Bio je predsjednik *Davalaca kulture* pri Republičkoj skupštini za kulturu i skupštini za kulturu grada Sarajeva.

Nagrađen je nagradom *Grada Sarajeva*. Bio je u žirijima svih značajnih izložbi, republičkih nagrada  i manifestacija u Sarajevu kao što su Yu likovne izložbe, teatar festival MESS, arhitektura, fotografija itd. Bio je član Nadzornog odbora za prve demokratske izbore u BiH. Osnivač je sa porodicom i prvi donator fonda "Ismet Mujezinović" pri Galeriji portreta Tuzla.

## Izložbe 
### Samostalne izložbe 
*Banja Luka, Bjelovar, Innsbruck, Klagenfurt, Ljubljana, Mostar, Oslo, Poreč, Rijeka, Rovinj, San Diego, Sarajevo, Split, Stavanger, Tuzla, Zagreb itd.

### Kolektivne izložbe 
*Beograd, Bjelovar, Dubrovnik, Ljubljana, Poreč, Rijeka, Sarajevo, Zagreb, Split, Vinkovci, Vukovar, Zadar, Čaćak, Novi Sad, Banja Luka, Mostar itd.

### Inostranstvo 
*Caracas, San Diego, Bologna, Prag, Coventry, Milano, Francavilla Al Mare, Budimpešta, Hoechts, Leverkusen, Kopenhagen, Paris, Atina, Bydgoszcz, Lodz, Byton, Derrara, Lund, Tokio, Aleksandrija, Minhen itd.

## Nagrade 
* **1979.** - Šestoaprilska nagrada grada Sarajeva;
*2. N O B, Beograd
*1. nagrada Salona mladih, Zagreb.
*1. nagrada Izložba mladih, Sarajevo.
*1. nagrada Collegium Artisticum, Sarajevo.
*1. nagrada Sarajevski salon, Sarajevo.
*1. nagrada Memorijal Nadežde Petrović, Čačak.
*Godišnja Vjesnikova nagrada - Josip Račić - za najbolju izložbu te godine u Jugoslaviji - Zagreb.
*Nagrada na Premio Michetti, Francavilla al mare.
*Banjalučki salon
*Nagrada za olimpijske plakate u Kranju,
*1.Nagrada za olimpijske plakate na Beču,
*1.Nagrada za olimpijske plakate u Oslu 
*1.Nagrada za olimpijske plakate u Bruxellesu.

## Reference 
Kategorija:Rođeni 1942.
Kategorija:Bosanskohercegovački umjetnici
Kategorija:Bosanskohercegovački slikari
Kategorija:Biografije, Osijek
Kategorija:Dobitnici Šestoaprilske nagrade
Kategorija:Živi ljudi